ANDREW WOMMACK EVANKELIUMIN ÄÄRELLÄ
OPETUSTA ELIASTA 3/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetusta 1. Kuningasten kirjan luvun 17 jakeesta 1 -
ja Eliasta kertovaa uutta sarjaani.
Opimme Elian elämästä asioita, jotka muuttavat elämäämme tänään.
Monet ajattelevat, että kertomus Eliasta on pelkkää historiaa.
Miten se muka minuun liittyy? Sehän tapahtui noin 4 000 vuotta sitten.
Herra on sama eilen, tänään ja ikuisesti. Hän ei koskaan muutu.
Hän voi toimia elämässäsi samoin kuin Eliankin elämässä.
Elia näki kuolleista heräämisen ja monta muuta väkevää ihmettä.
Jos otamme Sanan vastaan kuin Elia, nuo ihmeet voivat tapahtua meillekin.
Olen opettanut kaksi päivää jakeesta 1. Kun. 17:1.
Voisin puhua siitä vielä pari päivää, mutta tänään menemme eteenpäin.
Suosittelen teitä myös hankkimaan tarjoamani lisämateriaalit, -
jotta saisitte opetuksestani irti kaiken mahdollisen hyödyn.
Vaikka katsoisitte ohjelman joka kerta, lisämateriaaleissa on yksityiskohtia, -
joita en ehdi käydä läpi ohjelmassa.
1. Kun. 17:1 "Tisbeläinen Elia, eräs Gileadiin asettuneita siirtolaisia, -
sanoi Ahabille: 'Niin totta kuin Herra, Israelin Jumala, elää, -
jonka edessä minä seison: näinä vuosina ei tule kastetta eikä sadetta -
muutoin kuin minun sanani kautta'."
Puhuin tästä kaksi jaksoa, joissa otin esiin voimallisia asioita.
Haluan sanoa vielä, että Jumala antoi Elialle vain yhden sanoman: -
tulisi kuivuus, joka loppuisi vasta, kun Hän sanoisi niin -
ja vapauttaisi sateen voiman.
Elialla oli ensin vain tämä yksi Sana Jumalalta, -
kunnes "...hänelle tuli tämä Herran sana: -
'Mene pois täältä ja käänny itään päin ja kätkeydy Keritin purolle, -
joka on Jordanin itäpuolella.'" 1. Kun. 17:2―3.
Toinen sanoma liittyi siihen, että Jumala suojeli Eliaa.
1. Kuningasten kirjan 16. luvussa -
Ahab ja hänen vaimonsa Iisebel olivat tappaneet Herran profeettoja.
Astuessaan Ahabin eteen kertomaan sanomaa Jumalalta Elia otti riskin.
Huomaa, että Sana Elian varjelemisesta, purolle menosta -
ja myöhemmin korpeista, jotka ihmeellisesti ruokkisivat häntä, -
tuli vasta, kun hän oli toiminut ensimmäisen sanoman mukaan.
Voimme oppia tästä todella paljon. Jumala on puhunut minulle tästä, -
ja siitä on tullut elämässäni suuntaa-antava periaate.
Jumala ei anna toista, kolmatta ja kymmenettä askelta -
ennen kuin toteutat ensimmäisen. Jos Jumala sanoo sinulle jotakin, -
sinun on toimittava sen mukaan uskossa tietämättä, mihin se johtaa.
Se on valtava asia, ja se näkyy Elian elämässä.
Jumala ei sanonut: "Kerro sanoma ja mene purolle, jonne kätken sinut."
Jumala ei antanut Elialle mitään erityistä lupausta varjeluksesta.
Toki Elia varmaankin tiesi, että jotenkin Jumala varjelisi häntä, -
koska hän sanoi, että sade tulisi vasta vuosien kuluttua, -
kun hän niin sanoisi. Jumalan sanomaan siis sisältyi oletus, -
että Elia olisi elossa tuolloin, jotta voisi lopettaa kuivuuden.
Elia siis varmaankin tiesi, että Jumala varjelisi hänet, -
muttei tiennyt täsmälleen, kuinka se tulisi tapahtumaan.
Hänen piti toimia uskollisesti sen mukaan, mitä Jumala oli jo sanonut -
ennen kuin sai kuulla seuraavan askeleen. Tämä on iso asia.
Lukemattomat ihmiset ovat tulleet sanomaan minulle, -
että Jumala on kutsunut heidät Charis-raamattukouluun, -
mutta he eivät tiedä, mitä tehdä talon, työn tai jonkin muun asian kanssa.
Heillä on valtavasti kysymyksiä.
He haluavat tietää askeleet 1―10 ennen kuin toimivat Sanan mukaan.
Jumalan pitäisi ensin antaa heille takuu siitä, että kaikki järjestyy.
Se on vastoin kaikkea sitä, mitä voimme oppia näistä jakeista.
Elia sai Sanan ja toimi sen mukaan, vaikka se vaaransi hänen henkensä.
Hän sai tietää toisen askeleen vasta, kun oli toteuttanut ensimmäisen.
Tämä on valtava asia. Olen kertonut, kuinka ihmiset ovat tulleet luokseni -
että Jumala on kutsunut heidät Charis-raamattukouluun, mutta...
Eräskin kaveri sanoi, että hänen vanhempiensa pastori oli sanonut, -
että olen paholaisesta ja että tässä on kyse kultista.
Lisäksi hänellä oli hyvä työ. Millä hän eläisi, jos tulisi kouluun?
Hän oli myös kihloissa, ja tyttöystävä uhkasi jättää hänet, -
jos hänestä tulisi niin fanaattinen, että hän menisi raamattukouluun.
Hän kertoi minulle pitkän listan syitä, miksi ei voinut tulla kouluun.
Parinkymmenen minuutin kuluttua hän kysyi, mitä mieltä olin.
Minua kiinnosti vain se, että Jumala oli käskenyt -
hänen tulla Charikseen. Jos Jumala sanoi niin, se on tehtävä!
Hän ei saisi vastausta mainitsemiinsa ongelmiin -
ennen kuin ensin tekisi sen, mitä Jumala oli käskenyt tehdä.
En ymmärrä ihmisiä, jotka alkavat pohtia ja neuvotella Jumalan kanssa, -
jos Kaikkivaltias vaivautuu sanomaan, että heidän tulee tehdä jotakin.
Jos Jumala puhuu minulle ja käskee minun tehdä jotakin, -
minä vain teen sen.
En jää huolehtimaan seuraavista askelista tai tekoni seurauksista.
Kuukauden kuluessa siitä, kun Jumala oli koskettanut minua 23.3.1968, -
kuten olen jo aiemmin kertonut, -
Hän käski minua lopettamaan opinnot Teksasin yliopistossa -
ja etsimään Häntä koko sydämestäni. Tiesin, että Jumala käski tehdä niin.
Kun lopetin opinnot, menetin rahaa. Sain valtiolta 350 dollaria kuussa -
edesmenneen isäni vakuutuksesta niin kauan kun opiskelin.
Asepalvelustani lykättiin niin kauan kun olin yliopistossa.
Lisäksi perheeni ja ystäväni kannustivat minua opiskelemaan.
Herra käski minun lopettaa opinnot, ja kun tein niin, -
sain kohdata seurakuntani uskonnollisten johtajien raivon.
He sanoivat, etten voinut olla kristitty, jos lopettaisin opintoni -
ja olivat erottamassa minua seurakunnasta, kunnes lähdin itse.
Suurin osa perheestäni ei ymmärtänyt ratkaisuani.
Menetin valtion tuen ja opiskelija-asuntoni.
Jouduin kutsuntoihin, ja minut lähetettiin Vietnamiin.
Vietnamiin joutuminen oli lähestulkoon kuolemantuomio.
Oli paljon ongelmia, mutta tiesin, että Jumala oli puhunut minulle.
Jos Jumala puhuu sinulle, tottele Häntä, -
vaikka elämässäsi tapahtuisi mitä ja vaikka menettäisit ystäväsi.
Toimi Jumalan sanan mukaan, ja ensimmäisen askeleen jälkeen -
Hän alkaa johdattaa sinua ja näyttää seuraavat askeleet.
Nyt voin sanoa, että Vietnam oli yksi elämäni parhaista asioista.
Vietnam itsessään oli kamala paikka, mutta juuri siksi vietin 13 kuukautta -
tutkiskellen Raamattua 12―15 tuntia päivässä.
Luin Raamattua ja rukoilin koko ajan, kun olin valveilla.
Se muutti elämäni täysin, ja Jumala piti minusta huolen.
Voisin puhua tästä pitkään.
Jos Jumala on puhunut sinulle, älä nojaa omaan ymmärrykseesi.
Älä sano, että tottelet, jos Jumala lupaa pitää huolen ja näyttää, -
kuinka kaikki tulee järjestymään ja mitä tottelemisesta seuraa.
Älä mieti kaikkia seurauksia, vaan toimi, jos Jumala puhuu.
Mariakin käski häissä palvelijoiden tehdä mitä tahansa Jeesus käskisi.
Jeesus käski heidän täyttää astiat vedellä ja ammentaa niistä viiniä.
Eihän siinä ollut mitään järkeä. He olisivat voineet ajatella: -
"Entä jos tarjoilemmekin vettä ihmisille, jotka odottavat viiniä?"
He olisivat joutuneet vaikeuksiin.
He olisivat voineet väitellä pitkään, mutta Maria sanoi viisaasti: -
"Tehkää, mitä ikinä Hän käskee teidän tehdä." Juuri samaa sanon teille.
Eliakin vain toimi Jumalan sanan mukaan, ja Jumala näytti hänelle -
seuraavan askeleen, kun hän oli jo toteuttanut ensimmäisen askeleen.
Jos ajattelemme Jumalan kannalta, miksi Hän näyttäisi sinulle kaiken -
ja asettaisi sinut vastuuseen kaikista kymmenestä askeleesta, -
ellei ole varma, että tottelet?
Sehän vain lisäisi syyllisyyttäsi, ja saisit enemmän asioita vastuullesi.
Ei Jumala toimi näin, vaan Hän näyttää asiat askel askeleelta.
Yksi syy tähän on se, että Jumala rakastaa sinua niin paljon, -
ettei halua näyttää sinulle kaikkea, koska et pystyisi käsittelemään sitä.
Tällä hetkellä järjestömme tarvitsee noin 3 miljoonaa kuussa.
Rakennamme uutta raamattukoulua.
Jos olisin pyytänyt Jumalaa näyttämään vuonna 1968, -
kun Hän kosketti minua ja kutsui minut työhönsä, -
miten raha-asiat järjestyisivät ja mitä kaikkea tulisin tekemään, -
ja Hän olisi ikään kuin nostanut esiripun ja näyttänyt minulle, -
että puhuisin televisiossa koko maailmalle -
ja että tarvitsisimme 3 miljoonaa kuussa, se olisi ollut minulle liikaa.
Ei minulla ollut uskoa kaikkeen tuohon. En ollut tarpeeksi kypsä.
Jos Jumala olisi näyttänyt minulle sen, mitä elämässäni nyt tapahtuu -
ja kaikki nykyiset vastuuni, en olisi pystynyt käsittelemään sitä.
Tämä on yksi syy siihen, miksi Jumala ei näytä sinulle kaikkea.
Et pystyisi ottamaan sitä vastaan.
Näihin asioihin on kasvettava ottamalla ne yksi kerrallaan.
Jos todella uskot, että taivaallinen Isäsi rakastaa sinua -
ja välittää menestyksestäsi enemmän kuin sinä itse, -
jos todella ymmärrät Hänen armonsa, luotat Häneen.
Et nojaa omaan ymmärrykseesi ja vaadi selitystä kaikkeen.
Opin jotain armeijan peruskoulutuksessa.
Meitä kohdeltiin todella huonosti, ahdistettiin ja simputettiin.
Useimmat teistä tietävät, mistä puhun.
Juttelin kerran erään kouluttajamme kanssa viikonloppuna, -
kun hän oli vapaalla, ja kysyin, miksi he simputtivat meitä -
ja laittoivat meidät tekemään kaikenlaisia järjettömiä asioita.
Hän sanoi, että olimme pelkkiä mammanpoikia.
Olin 19-vuotias, ja koulutuksessa oli joitakin 17-vuotiaitakin.
Meidät lähetettäisiin pian Vietnamiin, jossa meidät yritettäisiin tappaa.
Hänen oli poistettava meistä itsenäinen asenteemme -
ja saatava meidät vain tekemään, mitä käskettiin.
Jos Vietnamissa luutnantti käskisi meitä liikkumaan johonkin suuntaan, -
hänellä ei olisi aikaa neuvotella sadan miehen kanssa siitä, -
oliko hänen ehdottamansa tapa paras mahdollinen.
Luutnantti oli kuitenkin se, joka sai tiedon tilanteesta, -
ja muiden oli toteltava, muuten he voisivat kuolla.
Selityksiin ei ollut aikaa, joten meidät oli saatava tottelemaan käskyjä -
ja luottamaan siihen, että upseerit halusivat parastamme, -
eli voittaa sodan.
Näin armeijassa, että siinä oli järkeä. Seurakunnassa on samalla tavalla.
Meidän on kasvettava niin, että tottelemme Jumalan käskyä.
Jos Jumala käskee sinun tehdä jotakin, teet sen, -
etkä jää odottamaan, että Hän kertoisi kaiken, mitä on odotettavissa -
ja vastaisi kysymyksiisi. Herra etsii ihmisiä, jotka kunnioittavat Häntä -
ja toimivat, kun saavat Häneltä sanan eivätkä huolehdi seurauksista.
Veljet, kuinka tämä on voimallista. Katsojien joukossa on ihmisiä, -
joille Jumala puhuu tämän kautta, vaikka olette kaukana minusta.
Hän on puhunut teille enemmän kuin mitä olette panneet täytäntöön.
Yksi syy siihen on, että huolehditte siitä, miten se vaikuttaisi teihin -
ja tulevaisuuteenne. Luulette, ettei Jumala välitä siitä.
Ajattelette, että se, mitä Jumala haluaa teistä, vahingoittaa teitä.
Minun olisi ollut helppo ajatella noin, kun Herra käski lopettaa opinnot.
Menetin ystäviä, rahaa ja seurakunnan, jossa olin kasvanut, -
ja jouduin Vietnamiin.
Olisin voinut valittaa Jumalalle siitä, mitä Hänen palvelemisensa maksoi, -
mutta Vietnam oli upeaa koulutusta ja muutti elämäni. Jer. 29:11 -
"Sillä minä tunnen ajatukseni, jotka minulla on teitä kohtaan, -
sanoo Herra: rauhan eikä turmion ajatukset; minä annan teille -
tulevaisuuden ja toivon." Jumalalla on hyvä suunnitelma sinulle.
Et ehkä ymmärrä sitä, mutta ei Kaikkivaltiaan tarvitse selittää sitä -
ja olla riippuvainen siitä, hyväksytkö sen.
Sinun pitää oppia tottelemaan käskyä.
Jos Jumala on puhunut sinulle, tottele.
Tapaan jatkuvasti ihmisiä, jotka inhoavat työtään.
He inhoavat maanantaiaamuja ja odottavat perjantaita koko viikon.
Se voi johtua monesta syystä, mutta yksi syy siihen on se, -
etteivät he tee sitä, minkä Jumala on laskenut heidän sydämelleen.
Monet sanovat, että jos heillä ei olisi mitään taloudellisia rajoitteita -
tai muita esteitä, he tekisivät jotakin, johon kokevat kutsumusta.
He eivät kuitenkaan tee niin, koska pelkäävät luottaa Jumalaan.
Monet pelkäävät epäonnistumista ja vaativat Jumalalta todistusta siitä, -
että Hän on luotettava. Se on surullinen asenne.
Minusta Jumala todisti olevansa luotettava, kun Hän lähetti Poikansa -
kuolemaan puolestani. Jos voin uskoa Hänen käsiinsä sen, -
vietänkö ikuisuuden taivaassa vai helvetissä, -
eikö minun pitäisi pystyä luottamaan myös Hänen ohjaukseensa?
Olen oppinut tottelemaan Herraa, kun Hän käskee minun tehdä jotakin.
Kun aloimme rakentaa raamattu- koulullemme uutta rakennusta, -
jonka ensimmäinen osa maksaa 32 miljoonaa, -
minulla ei ollut yhtään rahaa.
Henkilökuntamme ihmetteli, miten ihmeessä saisimme kasaan -
32 miljoonaa dollaria 3 vuodessa.
Sanoin, ettei se olisi ongelma, koska Jumala käski minun tehdä tämän.
Hän tulee myös näyttämään minulle seuraavat askeleet.
Kun tämä ohjelma tulee ulos, rakennus on luultavasti jo käytössä.
Tällä hetkellä meiltä puuttuu alle 2 miljoonaa tuosta 32 miljoonasta.
Uskon, että kun ohjelma tulee ulos, projekti on kokonaan maksettu.
Kaikki tämä tapahtui, koska Jumala käski minun tehdä näin.
Rukoilin asiaa ja olin varma siitä. Jumala pitää aina huolen varoista, -
jos Hän ohjaa tekemään jotain. En ole pyytänyt Häneltä rahaa, -
olen vain totellut Häntä, ja Hän on näyttänyt aina seuraavan askeleen.
Voit luottaa Jumalaan.
Jos Jumala puhuu, tee se, mitä Hän käskee aivan kuin Eliakin teki.
Hän vaaransi elämänsä, muttei ollut huolissaan, koska tunsi Jumalan.
Hän tiesi, että Jumala auttaisi, muttei tiennyt, miten.
Ei ole syytä tietää toista askelta ennen kuin ensimmäinen on otettu.
Jumalalla ei ole mitään syytä vastata kaikkiin kysymyksiisi.
Jumalalla ei ole velvollisuutta näyttää sinulle kaikkia askeleita -
ennen kuin teet sen, mitä Hän on käskenyt sinun tehdä.
Elia teki sen, mitä Jumala oli käskenyt hänen tehdä, -
ja vasta sen jälkeen Jumala antoi hänelle seuraavan askeleen -
ja lähetti hänet paikkaan, -
jossa hän olisi piilossa kuninkaalta, ja siltä, mitä tämä voisi hänelle tehdä.
Jumala ruokki häntä yliluonnollisesti. Puhumme tästä lisää myöhemmin.
Jumala oli jo suunnitellut kaiken, vaikkei kertonutkaan sitä Elialle.
Useimpien käsitykseen Jumalasta kuuluu se, -
että Jumalan täytyy jollain tavalla selittää heille kaikki.
Uskovan elämä ei toimi niin. Se on liitto Jumalan kanssa, -
jossa tottelemme Jumalaa ja annamme Hänen järjestää loput.
Koemme, että meidän pitää itse tehdä ja ymmärtää kaikki.
Silloin otamme Jumalan paikan.
Jumala on tehnyt elämässäni upeita asioita, ja olen niistä kiitollinen.
Hän on tehnyt yliluonnollisia asioita. En minä olisi voinut suunnitella niitä.
Juuri ennen kuolemaansa 96-vuotiaana äitini kyseli minulta, -
mitä Jumala oli tehnyt elämässäni, -
ja kerroin, että tavoitan miljoonia ihmisiä kaikkialla maailmassa.
Hän sanoi: "Andy, tiedäthän, että se on Jumalan työtä?" "Tiedän", sanoin.
Hän osoitti minua sormella ja sanoi: "Sinä et ole tarpeeksi fiksu siihen!"
Se on täysin totta. En väitä, että olisin hoitanut tämän itse, -
suunnitellut ja asettanut tavoitteita. Olen vain rakastanut Jumalaa.
Minulla on suhde Häneen, ja kun Hän käskee minun tehdä jotain, teen sen.
En ole niin fiksu, että voisin itse saada aikaan kaiken tämän.
Olen vain riippuvainen Jumalasta.
Veljet ja sisaret, Jumala on puhunut monille teistä. Jos tottelette Häntä -
huolehtimatta seurauksista, Hän yhdistää oikeat langanpäät -
ja ohjaa teitä askel askeleelta, mutta teidän on oltava rohkeita -
ja toimittava ensimmäisen asian pohjalta, jonka Hän sanoo, -
niin Hän kertoo seuraavan askeleen.
Charis-raamattukoulu kasvaa räjähdysmäisesti, -
ja uusien tilojen rakennustyöt edistyvät päivä päivältä.
Nettisivultamme voit lukea kuulumiset projektista Andrewin näkökulmasta.
Oletko tyytyväinen elämääsi? Entäpä suhteesi Jumalaan?
Onko se niin vahva kuin haluaisit? Ehkäpä on muutoksen aika.
Viisi tapaa muuttaa elämäsi Charis-raamattukoulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Kaikenlaisilla ihmisillä on yksi päämäärä, usko ja totuus: Jeesus.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolilla.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla. Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi: -
Päiväopetus, iltaopetus, avoin opetus yhteistyökouluissa, -
nettikurssi ja kirjekurssi.
Tutustu kouluumme osoitteessa www.charisbiblecollege.org
Mitä vielä odotat? Muuta elämäsi ja muuta maailma.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Voit tilata tuotteet nettisivujemme kautta.
Opetussarjan ensimmäinen osa on nimeltään "Paikka nimeltä siellä".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Toivottavasti kuulemme sinusta pian!
Suomennos: Anni Lähteenmäki